gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl de hbs_lat gl gl gl gl gl de en sv fr de de gl gl gl gl gl gl gl es gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - Amigos da Terra reitera o seu posicionamento sobre a lamentable situación da canceira de O Carballiño
Xoves, quinta feira, 06 de outubro de 2022
Xestionado pola Federación Ecoloxista Galega e Vieiros
Un membro da asociación achegouse en novembro a falar co presunto responsable da canceira nese momento e recolleu fotos como proba da lamentable situación das instalacións.
Amigos da Terra - 11:45 25/02/2009
É unha evidencia que a canceira, lonxe de cumprir os requisitos mínimos de habitabilidade e manutención dos 300 cans (máis os doce cativos que naceran ese mesmo día, segundo declarou a persoa que alí se atopaba), mantén aos mesmos nunhas instalacións insalubres e coa gravidade da presunta falta de alimentación e subministro de auga potable durante varios días. Os alimentos, que consisten na gran maioría dos días en resto de polo, son esparexidos polas gaiolas do recinto sempre crús e seguramente levando almacenados varios días a temperatura ambiente pola falta de cámaras frigoríficas do recinto xa que ao mesmo non chega o subministro eléctrico.
A situación que presenciou o membro da organización en novembro, está moi lonxe de ser unha instalación que cumpra coa Lei 1/1993 de protección animal de Galicia, que no seu artigo 3º sinala dentro do Capítulo adicado ás Medidas de protección dos animais domésticos e salvaxes en catividade, o réxime que debe acatarse nos establecementos e os requisitos que estes deberan executar,algo que como xa sinalamos incúmprese na canceira de O Carballiño.
Fora de calquera contexto político ou disputas veciñais, Amigos da Terra esixe un cambio de actitude respecto ao mantemento das instalacións que, como "A Medela" de O Carballiño, reciben subvencións públicas para un fin estritamente marcado e no que se tutelan seres vivos e, polo tanto, solicita se fagan máis inspeccións ambientais a estas instalacións e se abran máis expedientes sancionadores para os incumpridores.
O vindeiro 4 de marzo cumprirase o prazo que a lei establece para que a Consellería de Medio Ambiente, Concellaría de Medio Ambiente de O Carballiño e o Servizo de Protección da Natureza, envíen contestación á organización, logo das denuncias que en decembro esta interpuxo en relación á lamentable situación na que se atopaba a canceira de "A Medela" e nas que solicitou:
"Informe das medidas e servizos dos que dispoñen as instalacións municipais para acadar o benestar dos animais que nelas cohabitan: se dispón de servizo veterinario, se dispón de persoal contratado para as tarefas de coidado, limpeza e manutención dos animais, regras de distribución dos cans nos recintos, medidas dos recintos e, en definitiva, calquera outro dato que indique como se está a xestionar a canceira municipal que, por outra banda, recibe subvencións públicas para o bo mantemento e funcionamento da mesma. Asemade, envíen copia do proxecto da política de adopcións que rexe nas instalacións mencionadas".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto